google/wiki40b huggingface dataset:
Den anglo-spanske krigen (1727–29)

Bakgrunn

Under den spanske arvefølgekrigen tapte Spania Gibraltar ti en engelsk-nederlandsk flåte og da krigen var over i 1714, ble Spania tvunget til å akspetere tapet av Gibraitar i freden i Utrecht. Tross i dette hadde Spania langvarige planer om å ta tilbake både Gibraltar og øya Menorca fra britene.
Etter Wien-traktaten i 1725 fikk Spania støtte fra Østerrike og mente at tiden var inne på å prøve og ta tilbake Gibraltar. Som en reaksjon uundertegnet britene Hannover-traktaten med Frankrike og Preussen.
Noen historikere mener at krigen begynte i 1726, fordi speningen mellom Storbritannia og Spania alt var særdeles spent på den tiden. En britisk flåte ble sendt til Spans'k Vestindia for å forstyrre den spanske skipstransporten, uten å faktisk starte en krig.

Porto Bello

Storbritannia hadde prøvd å bruke sjømakten sin tidlig i striden ved å blokkere Porto Bello i Panama, men forsøket viste seg å bli katastrofalt. 4 000 mann mistet livet av sykdom. Hoveddformålet med blokaden var å hindre spanske galeier å seile til Spania, men blokaden mislykkes og britene trakk seg tilbake.

Beleiringen av Gibraltar

Den 11. februar 1727 startet Spania, ledet av Marquis de la leste Torres og sjefsingeniør i det spanske kongelige ingeniørkorpset markien av Verboom, beleiringaen av byen (Den trettende beleiringen av Gibraltar). Forskjellige kilder oppgir de spanske styrkene til mellom 12 000 og 25 000 mann, mens de britiske forsvarane var 1 500 i starten av beleiringen og opp til rundt 5 000 mann etter hvert, ført inn til sjøs av en flåte kommandert av Charles Wager.
Etter en fire måneder lang beleiring, med flere mislykkede og dyrekjøpte forsøk, ga spanjolene opp og trakk seg tilbake 12. juni. Spania  hadde mistet over 1400 mann, mens britene hadde tapt rundt 300 mann.
Spanjolene hadde ventet materiell hjelp fra østerrikerne, slik det var lovet i Wien-traktaten, men dette kom for sent frem. Østerrikerne ble utmanøvrert av britiske diplomater, som hadde inngått en avtale med de i hemmelighet, for å hindre at de blandet seg inn i krigen.

Fred

Det fant ikke sted flere handlinger, og det ble erklært våpenhvile i februar 1728, og en forberedende avtale kom i stand i mars med El Pardo-konvensjonen og kongressen i Soissons. Den endelige fredsavtalen, som bekreftet status quo, ble underskrevet i 1729 med freden i Sevilla. Mange av de utestående sakene mellom de to statene var uløste, og et tiår senere brøt krigen om ørene til Jenkins ut mellom dem. Storbritannia kom ut av konflikten med en særdeles sterk allianse med Østerrike, som varte frem til 1756.
Norge - et dikt i billeder

Innhold

Filmen viser opptak fra Nord-Norge og Vågå.
Gudbrandsdal Fotballkrets

Gudbrandsdal Fotballkrets er en tidligere krets i Norges Fotballforbund.
Kretsen ble stiftet 12. juni 1932. Kretsen var delt i to kretser, Nord-Gudbrandsdal Fotballkrets og Sør-Gudbrandsdal Fotballkrets mellom 1957 og 1967.
Oplandenes Fotballkrets, Gudbrandsdal Fotballkrets, Sør-Østerdal Fotballkrets og Glåmdal Fotballkrets ble slått sammen til Indre Østland Fotballkrets 5. desember 1987.
Curtis Manning

Karakteristikk

Før han begynte i antiterror-tjenesten CTU, var Manning medlem av SWAT-enheten i Boston-politiet. Han hadde tidligere vært med i det amerikanske forsvarets spesialstyrker under Operasjon Desert Storm. Manning hadde en bachelorgrad i sosiologi fra University of Massachusetts Amherst. Manning var medlem av Counter Terrorist Unit under ledelse av spesialagent Erin Driscoll. Han hadde kommet til Los Angeles fra Boston Innenriksenhet, hvor han hadde arbeidet som agent i felten og senere hadde han vært assisterende direktør for feltoperasjoner.
Blackadore Caye

Blackadore Caye (spansk: Cayo Sumba eller Cayo Negro) er ei lita øy i Belize. Den befinner seg like vest for Ambergris Caye i Det karibiske hav, ikke langt fra Belize barriererev. Den har et areal på 0,42 km².
Øya eies av skuespilleren Leonardo DiCaprio fra USA, som planlegger å bygge en økologisk turistresort der.
Øya fikk navnet Cayo Sumba av de spanske oppdagerne, men ble døpt om til Blackadore Caye av Leonardo DiCaprio.
Piquet Racing

Piquet Racing var et kortvarig britisk Formel 3000 racing team satt opp i 1992 av brasilianske Formel 1-verdensmestre  Nelson Piquet og Nigel Stepney.
Teamet deeltok i et eneste billøp med  Olivier Beretta, en ung monegaskisk venn av Piquet, i 1992 Formel 3000 sesongen. Sesongen var uten mye suksess, og Beretta klarte ikke å score noen poeng, og på tredje runde på Spa-Francorchamps ble  høydepunktet i sesongen. Laget kom ikke tilbake til 1993.
The Monkees

Historie

The Monkees  ble etablert på initiativ av TV-produsentene Bert Schneider og Bob Rafelson i selskapet NBC. Idéen og inspiriasjonen til programmet var Richard Lesters Beatles-film A Hard Day's Night. Det ble annonsert i pressen etter interesserte deltakere. Navnet The Monkees ble laget med skrivefeil for å tilsvare navnet til The Beatles (beetles) og The Byrds (birds).
I perioden 12. september 1966 til 19. august 1968 ble det sendt i alt 58 episoder, hver på 25 minutter i USA.
Etter TV-serien spilte gruppa inn filmen Head. Deretter ble «TV-spesialen» 33 1/3 Revolutions Per Monkee laget i 1969. Etter dette sluttet Tork i gruppa. Etter ytterligere to album forlot også Nesmith The Monkees som ble til en duo bestående av Dolenz og Jones. Etter albumet Changes ble gruppa oppløst i 1971. The Monkees har imidlertid flere ganger blitt gjenforent, ved de fleste anledningene uten Nesmith.
Kritikere mente at gruppa utelukkende var et kommersielt produkt kun sammensatt for å  produsere TV-programmer. Til å begynne med spilte gruppemedlemmene ikke selv på instrumenter, mens de riktignok hele tiden stod for sanginnslagene. 
The Monkees regnes for å være pophistoriens første boyband.

Trivia

Vazelina Bilopphøggers lagde en coverversjon av «I'm a believer» kalt «Da var det schæfer'n beit». I teksten ble schæferen gitt navnet Monkey etter The Monkees
Carsten Boe

Carsten Boe Trio

I 2009 gav trioen ut albumet «Below Zero», et album som i avisen Dag og Tid ble kåret til en av Norges fem beste plater det året. I juli 2010 spilte Carsten Boe Trio som det første helnorske string swing band i USA. Det er et opprinnelig europeiske jazzuttrykk som også kalles jazz manouche.
Digitalisering

Bruk

Ordet digitalisering ("digitalization") ble først brukt i 1971 av Robert Wachaal i et essay om den sosiale betydningen av digitalisering av samfunnet.
Kommunal- og moderniseringsdepartementet  sier at: "I utgangspunktet er digitalisering en samlebetegnelse for overgangen fra analoge, mekaniske og papirbaserte løsninger, prosesser og systemer, til elektroniske og digitale løsninger." 
Digitaliseringsrådet har som oppgave å bidra til at flere digitaliseringsprosjekter i staten lykkes. Digitaliseringsrundskrivet 2016 fokuserer bl.a. på brukervennlige nettbaserte tjenester, f.eks. digital postkasse, bruk av elektronisk faktura og skytjenester.
Når Nasjonalbiblioteket omtaler digitalisering som en prosess som vil ta 20-30 år , er det prosessen med å skanne materiale fra middelalderen og frem til i dag. Når NHH omtaler digitalisering av prosesser, er effektivisering og automatisering av oppgaver i fokus.
Bruk av sosiale medier, og at informasjon som tidligere kun var tilgjengelig for de som var fysisk tilstede, er nå tilgjengelig for alle en kjenner, eller alle på internet. Dette har vært omtalt som digitalisering av livet.
Digitalisering har i perioder og innen noen bransjer vært et moteord uten et entydig innhold. Digitalisering brukes om kompetanseutvikling , effektiv bruk av internett og skytjenester,, sikring av kvaliteten på velferdstjenester , eller en ny måte å tenke på som resultat av ny teknologi.
Digitalisering omtales innen noen bransjer sammen med automatisering og robotisering.

Kritikk

Digitalisering omtales oftest som positivt og fremtidsrettet eller som en nødvendighet, og kritikk av digitalisering skjer i liten grad på digitale platformer. Den danske prof. Preben Melander frykter at bruk av digitale medier gjør mennesker mer asosiale, "mindre kreative og rutinebelastede og gør dem derfor lukkede over for nye perspektiver og potentialer".
"Måten vi oppbevarer minner på, har endret seg. Og denne forandringen endrer de sosiale relasjonene" sier Ida Blom , og mens bøker av papir kan fysisk ligge som minner i et arkiv, er digitaliserte minner "usynlige og faktisk ikke-eksisterende når de ligger passive"  og må aktiviseres av en maskin for å få mening. Kunstnere bidrar til å nyansere ved å vise hvordan den digitalierte kunnskapen er manipulerbar og vanskelig å orientere seg i.
Teknologer påpeker at kultur og organisering kan stå i veien for hurtig digitalisering.
Republic F-84 Thunderjet

F-84 Thunderjet i norsk tjeneste

I Norge var flyet i operativ tjeneste fra 1952 til 1960 (juni).
Luftforsvaret hadde totalt 206 F-84; 6 stk. av typen F-84E og 200 F-84G. Ingen annen flytype har tjenestegjort i så stort antall i Norge.
Frankenstein (1931)

Forskjeller mellom filmen og romanen

I romanen, heter monsterets skaper Victor Frankenstein og hans bestevenn heter Henry Clerval. En kvinne som heter Justine Moritz arbeider for familien Frankenstein. I filmen heter monsterets skaper Henry Frankenstein og hans bestevenn heter Victor Moritz.
Hvori Mary Shellys roman monsterets oppførsel forklares som et resultat av dårlig behandling og avvisning, forklares den i filmen med Henrys installering av en defekt hjerne i kraniet.

Oppfølgere og parodier

Frankenstein fikk en rekke oppfølgere, hvor den første var Frankensteins brud (1935). Den neste oppfølgeren, Frankensteins sønn, ble laget i 1939, uten Whale eller Clive, men fortsatt med Karloff som monsteret. Dette var hans siste film som monsteret. Serien sluttet ikke før i 1948, med filmen Abbott og Costello i redselskabinettet.
Mel Brooks' komedie Frankenstein Junior (1974) parodierte elementer fra de første tre Universal-filmene om Frankenstein.
Brainfuck

Språkdesign

Urban Müller utviklet Brainfuck rundt 1993 i den hensikt å skape et språk som kunne bli implementert med en minst mulig kompilator . Det har blitt skrevet flere Brainfuck-kompilatorer på mindre enn 200 bytes. Den klassiske distribusjonen er Müllers versjon 2, som inneholder en kompilator for Amiga, en tolker, eksempelprogrammer, og et lesmeg (readme)-dokument.
Språket består av åtte kommandoer, listet nedenfor. Et Brainfuck-program er en rekke av disse kommandoene, noen ganger med andre tegn imellom (som blir ignorert). Kommandoene blir kjørt sekvensielle, med unntak notert nedenfor.
Brainfuck-språket bruker en enkel maskinmodell som utenom selve programmet består av en rekke med 30,000 byte-celler initialisert til null, en bevegelig peker i rekken og to strømmer av bytes for inn- og utdata (vanligvis koblet til et tastatur og en skjerm, og med ASCII tegnsettet).

Hello World!

Det følgende programmet skriver «Hallo Verden!» og en newline:
++++++++++
[
   >+++++++>++++++++++>+++>+<<<<-
]
>++. print 'H'
>---. print 'a'
+++++++++++. 'l'
. 'l'
+++. 'o'
>++. mellomrom
<<++++++++++++++. 'V'
>----------. 'e'
+++++++++++++. 'r'
--------------. 'd'
+. 'e'
+++++++++. 'n'
>+. '!'
>. newline
For lesbarhetens skyld har koden blitt spredt utover mange linjer og kommandoer blitt lagt til. Brainfuck behandler alle tegn utenom +-<>[],. som kommentarer, så ingen spesiell syntaks for kommentarer trengs. Koden kunne like gjerne blitt skrevet som:
++++++++++[>+++++++>++++++++++>+++>+<<<<-]
>++.>---.+++++++++++..+++.>++.<<++++++++++++++.>--- 
-------.+++++++++++++.--------------.+.+++++++++.>+.>.

Enkel løkke

,[.,]
En løkke som mottar tekst fra tastaturet og skriver det til skjermen.

Pekermanipulasjon

>,[.>,]
En versjon av det forrige som i tillegg lagrer alle inndata i rekken med bytes ved å flytte pekeren hver gang.

Addisjon

[->+<]
Denne legger byten på den nåværende posisjonen til byten på den neste posisjonen.

Kopiering

[->>+<<]>>[-<+<+>>]
Denne kopierer byten fra den nåværende posisjonen til neste posisjon, ved å bruke en tredje posisjon som temporær byte.
Aleksandar Ranković

Aleksandar Ranković (det serbiske alfabetet: Александар Ранковић Лека, født 28. november 1909 i Draževac i kongedømmet Serbia, død 20. august 1983 i Dubrovnik, Jugoslavia) var en jugoslavisk kommunist av serbisk opprinnelse som blir betraktet som den tredje mektigste mann i Jugoslavia etter Josip Broz Tito og Edvard Kardelj. Ranković var en forsvarer av et sentralisert Jugoslavia og motsatte seg bestrebelser på desentralisering, som han betraktet som i strid med serbernes interesser.; Han ledet Kosovo som en politistat, og gjorde serberne til den dominerende nomenklatura i området. Han førte en hard linje mot kosovoalbanerne som han ofte betraktet som oppviglere.
Sandra Hansson

Karriere

Hansson vokste opp i Bäckefors, Dalsland. Som junior gikk hun på Torsby skigymnas (1996–2000) utviklet seg i det svenske juniorlandslaget. Hun deltok i ungdoms-OL (1997) og tre junior-VM (1998–2000). I Štrbské Pleso i Slovakia vant Hansson gull i JVM i stafett sammen med Lina Andersson, Carin Holmberg og Mariana Handler. Hansson ble i 2000 tatt ut av Sveriges Olympiska Kommitté til en framtidssatsing mot OL i 2006.
2001 ble Sandra Hansson tvunget til å slutte med idrett på grunn av sykdom, men gjorde comeback i 2007. Hun flyttet til Oslo våren 2007 for å arbeide og gå på ski. I 2008 og 2009 vant hun Vasaloppet og kom på andreplass i 2010. Hun konkurrerer for den svenske klubben Uddevalla IS og den norske klubben Strindheim IL. Sesongen 2008/09 var hun en del av den norske langrennssatsingen Team Mekonomen, der blant annet også Thomas Alsgaard og Hilde Gjermundshaug Pedersen var med. Sesongen 2010/11 var Hansson en del av Team United Bakeries. Hun vant FIS Marathon Cup sammenlagt i 2010/11. I sesongen 2012/13 inngår hun i Team Oslo Sportslager-Moelven.
Harpe (fiskeredskap)

Ei harpe er et fiskeredskap som består av et langt snøre med flere kroker og et blylodd i enden. Den eldste typen har enkle kroker, men det er også vanlig med blanke sluker, eller gummimarker og -blekkspruter. Den brukes til både dorging og stillestående fiske fra båt etter sild, makrell, sei, lyr og torsk. Andre navn er hekle og rigle.
AsteriskNOW!

AsteriskNOW! er en spansk Linux-distribusjon som er basert på Red Hat Enterprise Linux og CentOS. Operativsystemet forvandler en personlig datamaskin til en hustelefonsentral som er basert på programvaren Asterisk. Det inneholder også et brukergrensesnitt som er nødvendig for å kjøre og feilsøke en telefonsentral.
En enkelt installasjon åpner for et callcenter i løpet av noen minutter. Det inkluderer funksjoner som å lage utvidelser, interaktive talemenyer (IVR), automatisk oppringing, telekonferanser, talepost m.m.
Systemet støtter et stort antall kodeker som G.711, G.712 og andre. Det støtter et stort antall protokoller, deriblant Session Initiation Protocol og IAX2.
AsteriskNOW! er konstruert for personer uten omfattende Linux-kunnskaper som ønsker å lage sine egne løsninger.
Siste versjon er 1.7.1.
Verdensmesterskapet i sprint på skøyter

Det internasjonale skøyteforbundet (ISU) har organisert sprintverdensmesterskap siden 1970. Mesterskapet fikk status som offisielt mesterskap først fra 1972.
I løpet av mesterskapet går man 500 meter to ganger og 1 000 meter to ganger og legger sammen poengsummene for de fire distansene til en sprint firkamp.
Hiroyuki Usui

Japans herrelandslag

Hiroyuki Usui spilte 38 landskamper for Japans herrelandslag.
Norske Industridesignere

Norske Industridesignere er en interesseorganisasjon for industridesignere. Foreningen «som oppgave å utbre kjennskap til god industridesign og fremme den kulturelle og næringsmessige betydningen av bruk av ny design både overfor det offentlige og allmennheten». Den ble etablert i 1955 under navnet ID Norsk Gruppe for Industriell Formgivning.
En rose er utsprungen

«En rose er utsprungen» er bokmålsnavnet på den katolske tyske julesalmen «Es ist ein Ros entsprungen» fra ca. 1587. Melodien er en tysk folketone fra 1400-tallet, muligens enda noe eldre.  
Teksten tar utgangspunkt i Jesaja 11,1: En kvist skal skyte opp fra Isais stubbe, og et skudd skal spire fram fra hans røtter..

Historie

Sangen ble publisert første gang i 1582 (eller 1588, omtvistet) i Gebetbuchlein des Frater Conradus da som en 19 strofer lang katolsk hymne. Troligt har den sn opprinnelse i Trier der en munk på juleaften skal ha sett en blommstrende rose under en tur i skogen. Denne tok han sån med seg til kirken og plasserte i en vase på alteret ved jomfru Maria. Den ble senere publisert med 23 vers i 1599 i Alte Catholische Geistliche Kirchengeseng, Köln år 1599, i Speirschen Gesangbuch i 1600 samt med seks strofer i Catholische Geistliche Gesange år 1608. 
Den ble på protestantisk mark endret litt på og arrangert av Michael Praetorius i 1609. Det er tekstlige variasjoner mellom alle versjonene - den protestantiske bærer preg av teologisk begrunnet retusjering av noe av språket vedrørende jomfru Maria. I den katolske var og forblir Maria ren jomfru; in den lutherske var hun ren jomfru.
Nynorskversjonen «Det hev ei rose sprunge» er mer vanlig.
Panaybukten

Panaybukten (Panay Gulf) er en del av Sulusjøen, og ligger mellom øyene Panay og Negros på Filippinene. 
Bukten består også av didere delomrtåder, som Santa Anna-bukten mellom Panay og Guimaras, og av Guimarasstredet mellom Guimaras og Negros. I sørøst er elven Ilogs delta, som er på ca. 50 km². Gjemmom Guimarasstredet har Panaybukten  forbindelse til Visayassjøen. I farvannene ved Guimaras ligger Taklong Island National Marine Reserve; den ble etablert i 1990 gegründet på kysten utenfor kommunen Nueva Valencia.
 
Iloilo Citys havn (Port of Iloilo) er den viktigste havnen i området. Herfra er det skipsforbindelser til blant annet Bacolod og Zamboanga.
Shravasti (distrikt)

Demografi

Ved folketellingen i 2011 var det 1 114 615 innbyggere i distriktet, mot 1 176 391 i 2001. Den urbane befolkningen utgjør 3,45 % av befolkningen.
Barn i alderen 0 til 6 år utgjorde 18,18 % i 2011 mot 19,99 % i 2001. Antallet jenter i den alderen per tusen gutter er 941 i 2011.
Hommelvik sjøflyhavn

Hommelvik sjøflyhavn eller Trondheim flyhavn var en flyplass i Hommelvik i Malvik kommune i Trøndelag.
Flyplassen ble endelig etablert i 1946 for å betjene Trondheim og omland, etter at man tidligere hadde brukt både Jonsvatnet og Ilsvikøra til sjøfly.
Bukken Bruse-ulykken 3. oktober 1948 skjedde ved at sjøflyet «Bukken Bruse», av typen Short Sandringham, havarerte. 19 mennesker omkom. Driftsikkerheten ved flyplassen ble kritisert etter ulykken, men den var fremdeles i drift til innpå 1960-tallet.
Pascal Bruckner

Biografi

Bruckner kommer fra en kristen familien, men er selv ikke troende. Han gikk på katolske skoler i barn- og ungdom. Etter studier ved universitetet i Paris I og Paris VII Didérot, og deretter ved École pratique des hautes études, ble Bruckner professor ved Institut d’études politiques de Paris og bidragsyter for Nouvel Observateur.
Bruckner begynte å skrive i kjølvannet av og fulgte «les nouveaux philosophes», likesom Alain Finkielkraut. Blant hans essays er La tentation de l’innocence, og Le sanglot de l’homme blanc, som var et angrep på den narsissistiske og destruktive politikken, som var ment til å hjelpe tredje verden-land. Mer nylig har han utgitt La tyrannie de la pénitence, som er et essay om Vestens uopphørlige selv-kritikk.
Bruckners selvbiografi Un bon fils forteller blant annet om hans far, som øvet vold vold mot kone og barn, i tillegg til å være overbevist nazist, hvilket fikk ham til å reise til Tyskland for å jobbe i fabrikker der under krigen.
Trapper

Beskrivelse

Trapper er langbeinte og langhalsede mellomstore til store fugler (40–120 cm) med en terrestrisk atferd. De største artene veier mer enn 10 kg, og et par av artene kan nå opp i 18–19 kg (stortrappe og koritrappe). Faktisk hevder jegere å ha fanget stortrappe på hele 24 kg, men påstandene er ikke verifisert. Derimot ble det for noen år siden funnet en død stortrappe i Spania som veide 19 kg. Imidlertid er koritrappen størst av dem, med en rekord på 19 kg for en levende fugl. Den blir dessuten høyere og har større gjennomsnittsvekt. Begge artene er allikevel blant de største fuglene i verden som flyr. Noen av slektene (Otis, Ardeotis og Chlamydotis) har ekstrem kjønnsdimorfisme, i det vekten for hunner kun ligger på omkring 1/3 av hannens og høyden på omkring 2/3 av hannens.
Artene mangler baktå og har derfor ingen forutsetninger for trelevende atferd. Fuglene kan fly, men flyr sjelden (av og til så sjelden som en til to ganger i uken). Den engelske beskrivelsen av disse fuglene, «bustards», er sammensatt av det latinske ordet avis og det tapte spanske uttrykket tarda (men ikke i betydningen langsom), som er beslektet med det engelske ordet tread i betydningen walking; altså «fugl(er) som går».

Habitat

Trapper trives i tropisk, subtropisk og varmt temperert klima, typisk i flatt gresskledd terreng, av og til med småvokst eller sparsom krattskog og mindre spredte busker og småtrær på.

Taksonomi

Trapper ligner tranefugler og ble tidligere plassert i ordenen Gruiformes, men moderne forskning demonstrerer at slektskapet til tranefuglene ikke er spesielt nært. Trappenes nærmeste nålevende slektninger er derimot gjøkefugler (Cuculiformes) og turakoer (Musophagiformes). Disse samles i superordenen Otidimorphae, men det nøyaktige slektforholdet mellom disse tre gruppene er fortsatt uklart.
Ifølge Jarvis et al. (2014) er trapper og turakoer søstergrupper, men det ga kun 55 prosent støtte i bootstrap. Det åpner for andre konstellasjoner. Boyd (2015) har en hypotese om at trappene kan være den basale gruppen i Otidimorphae, og at gjøkefugler og turakoer kan vise seg å være søstergrupper, men hypotesen har til nå ikke blitt testet.
Sublime

Sublime var et innflytelsesrikt amerikansk band fra Long Beach, California. Musikken var en kombinasjon av dub, ska, punk.
Sublime hadde tre medlemmer: Bradley Nowell (vokalist og gitar), Bud Gaugh (trommer) og Eric Wilson (bassgitar).
Bandet slo gjennom med sitt tredje album, men Nowell døde av en overdose heroin like før albumet ble sluppet, og bandet gikk i oppløsning kort tid etterpå.
Sublime har solgt åtte millioner album på verdensbasis.
Aulonocneminae

Utbredelse

De fleste av artene finnes på Madagaskar og andre øyer i Det indiske hav (Komorene, Seychellene). Slekten Palnia lever i Sørøst-Asia.
Slekten Aulonocnemis forekommer også i Øst-Afrika.
Paratheresina

Utbredelse

Slekten er utbredt på Ny-Guinea.
Ulvøysund

Ulvøysund er en uthavn i Høvåg helt vest i Lillesand kommune. Vest for uthavnen ligger Kvåsefjorden, som er maritim grense mellom Aust- og Vest-Agder. Østover ligger Blindleia, som ender i havnebassenget i Lillesand.
Det eldste tegnet på aktivitet i Ulvøysund, er funnet av Norges eldste skipsvrak i innseilingen fra Kvåsefjorden. Det ble undersøkt i 2011 av Pål Nymoen fra Norsk Maritimt Museum, og et stykke reinsdyrgevir fra funnet ble senere C14-datert til perioden 1020–30.
I middelalderen var det også mennesker i Ulvøysund. Fra 1300-tallet eksisterer fortsatt et brev skrevet av en værfast bergensbiskop, mens en av kompassrosene hugget inn i fjellet på Ulvøya muligens stammer fra 1400-tallet.
På 1500-tallet nevnes uthavnen på nederlandske kart som Wolfsondt.
Ulvøysunds eldste hus som fortsatt står, har vært gjestgiveri. Husets eldste deler er trolig fra 1600-tallet. Den første beboer i Ulvøysund vi har skriftlig vitnesmål om, var bonden Jørgen Olsen som overtok gården Ulvøen i 1670.
Sohlmans musiklexikon

Sohlmans musiklexikon er et svensk leksikon for musikk, omtalt som «Nordiskt och allmänt uppslagsverk för tonkonst, musikliv och dans».    Første utgave er i hovedsak innrettet på vestlig kunstmusikk (klassisk musikk) og musikkteori, mens andre utgave har et bredere opplegg. Der finner man også artikler om folkemusikk, musikk i andre kulturer og om samtidens populærmusikk. 
Ved markedsføringen av den andre utgaven brukte man den kjente musikkprofilen Sten Broman og han uttalte i annonser: «Jag skulle slå upp en sak om Bach och upptäckte att jag läst ända till Beatles.»